
DISPUTATIO  MEDICA 


INAUGURALIS, 


DE 


VI  CALORIS 
IN  CORPUS  HUMANUM, 

r 

QUADAM  COMPLECTENS. 


Thoma  Hay  Auctore. 


Omnium,  quibus  corpora,  terrarum  in  orbe,  affi¬ 
ciuntur,  vim,  quae  sensum  caloris  in  animo  exci¬ 
tat,  valentissimam  esse  et  subtilissimam  satis  con¬ 
stat.  Hac  nihil  magis  potens  magisve  pollens 
formas  dare  novas  rebus,  nihil  quod  tam  penitus 
penetrat,  tamque  late  per  semina  rerum  domina¬ 
tur.  Haec  si  absens,  omnia  torpida  frigescunt ;  et 
si  nimia  praesens,  omnia  torrida  ardescunt;  at 

quae,  mista  cum  frigore  flamma ,  temperiem  -vices- 
que  naturae  felices  subministrat.  Nomen  illi  ca¬ 
lori  olim  ambigue,  quod  modo  ad  causam,  modo 
ad  effectum  referat,  philosophi ;  nunc  vero,  jus¬ 
tum  ad  servandum  discrimen,  causae  caloric ,  ef¬ 
fectuique  calori ,  summo  cum  jure  chemici  nomen 
dederunt.  Antiquitas  tamen  alteri  gratiam  do¬ 
nat,  quam  alteri  negat ;  ideoque  usu  prioris  cum 
antiquis  errare  malo.  Hujus,  igitur,  de  caloris 
natura,  utrum  sit  pyramidale  secundum  veterem, 
utrumve  materiale,  necne,  secundum  novos  Pla- 
tones,  haud  mihi  est  in  animo  quaerere ;  sed 
haec  et  his  similia  illis,  qui  philosophiae  vanae  in¬ 
aniis  sese  delectant,  linquenti,  mihi  erit  satis,  si, 
gressibus  minus  audacibus  tramitesque  per  notos, 
a  causis  remotis  ad  planos  effectus,  quaedam,  dum 
eo,  carpens  de  vi  caloris  in  corpus  humanum,  trans¬ 
ire  possim. 

Hic  quoque  sunt  multa  quae  saltem,  si  non 
mira,  inopinata  aliaque  aliis  contraria  videntur ; 
quum  enim  calor  vitam  aeque  atque  necem  dare 
valeat,  morbos  nunc  gignentem,  corpusque  magis 
obnoxium  malo  reddentem,  nunc  vero  morbos  re¬ 
moventem,  doloresque  levantem,  corpusque  con¬ 
tagione  prohibentem,  inveniamus. 

Quo  ad  rem  facilius; — capitibus  sub  duobus, 
primo  de  vi  caloris  in  corpus  vivum,  sanum,  et 
morbidum ;  alteroque  in  corpus  mortuum,  expli¬ 
care  oportet. 


CAP.  I. 

DE  VI  CALORIS  IN  CORPUS  VIVUM. 


§  1.  IN  CORPUS  SANUM. 

Calor  lenis  toto  corpori  gratus  est  et  jucundus, 
quem,  simul  ac  senserit,  vi  nova  stimulatur,  ma- 
jorque  facultas  suppeditatur  agendi,  cursus  san¬ 
guinis  acceleratur,  exhalatio  per  cutem  et  sudor 
augentur,  organaque  omnia  secernentia  quoque 
et  excernentia  majores  ad  nisus  cientur.  Sed, 
ut  aliis  in  rebus  fit  stimulantibus,  incitatio,  quae 
ex  calore  nascitur,  pari  statu  torporis  excipitur ; 
languor  quoque  et  inclinatio  ad  somnum  sentiun¬ 
tur  ;  sudor  ex  omnibus  spiramentis  destillat,  os 
siccum  et  sitis  renovationem  fluidorum  cito  de¬ 
poscunt.  Haec  sitis  multis  causis  ascribi  potest ; 

magno  ex  fluxu  fluidorum  variis  corporis  partibus 
manantium,  quo  derivatio  ex  gutture  promove¬ 
tur  ;  vel  ex  aere  sicco  et  calido  iter  in  os  faciente, 
magnamque  capacitatem  ad  humorem,  eoque  ad 
fluida  in  superficie  oris  et  gutturis  omnia,  absor¬ 
bendum  habente,  initium  capit.  Hinc  sitis  in¬ 
tolerabilis  quae  gravat,  dum  colles  arenosas  sole 
sub  ardente  lustramus;  arena  sitiens  et  tenuis 
humorem  absorbet,  et  penitus  siccum  aera  relin¬ 
quit.  Sitis  quoque  excitationi  generali,  quam 
calor  gignit,  attributa  sit;  ex  quo  evenit,  vasa 
chylum  vehentia,  ad  fluida  e  ventriculo  absorben¬ 
da,  ideoque  ad  sitim  excitandam,  eodem  quo  cibi 
inopia  modo  fames,  excitari :  secundum  hanc  sen¬ 
tentiam  siccitas  gutturis  ex  consensu  nervorum 
cum  ventriculo  oriri  possit ;  et  hinc  quod  nau¬ 
fragis  evenire  dicitur,  cum  extrema  siti  affecti, 
pedes  in  aqua  salsa  habeant,  facile  explanari  pos¬ 
sit;  quoniam  ex  ejus  cum  toto  corpore  consen¬ 
su,  et  in  hac  re  cum  pedibus,  ventriculus  solatium 
ad  tempus  recipit. 

Calor  diuturnus  magnum  fluidorum  damnum 
corpori  facit ;  vasa  absorbentia  morbide  actuosa 
fiunt,  quo  saepe  magna  pars  fluidi  in  ore  capti, 
nullumque  nutrimentum  ferentis,  per  organa  uri- 

naria  brevi  currit,  membraque  arefacta  relinquit. 
Talibus  in  rebus  nonnunquam  frigidae  haustus 
aquae  mirum  dolorosum  que  exitum  affert ;  nam 
subito,  cum  biberit,  spiritu  imo  latere  petito, 
semianimis  occumbit.  Multae  de  hac  re  sunt  opi¬ 
niones,  sed  nunquam,  nisi  nuper,  recte  explora¬ 
tum  fuit  ;  subito  ex  diaphragmatis  spasmo 
aqua  facto,  quo  pulmones  sunt  multum  distensi, 
oritur ; — aer,  quem  continent,  fit  corruptus,  con¬ 
gestioque  in  arteriis  pulmonalibus,  ad  cor  illinc- 
que  ad  venas  capitis  pertinentibus,  accidit,  veno- 
sique  sanguinis  congestione  facta,  aeger  apoplec- 
ticus  moritur.  Alii  quoque  effectus  gelidae  ex 
haustibus  aquae,  corpore  nimium  calefacto,  oriun¬ 
tur  ;  pulmones  enim  saepe  inflammatione  tacti  * 
sunt,  qua  phthisis  provocatur  pulmonaria,  miseri- 
que  stultos  praeterii sse  dies  moerentes  tabescunt. 
Functiones  ventriculi  ipsius  interdum  sunt  tur¬ 
batae  ;  aegritudo  incessit,  et  vomitus  quem  vehe¬ 
mens  capitis  dolor  febrisque  per  aliquot  dies  co¬ 
mitantur  ;  malaque  haec  omnia  catharticis  solum 
mitibus  levari  possint ;  diarrhoea  sive  dysenteria, 
quamvis  non  in  hac  tam  saepe  quam  in  aliis  sub 
sole  positis  regionibus  gravis,  interdum  invadit. 

Sed  hae  affectiones  raro,  nisi  alio  in  statu  corpus 
antea  fueret,  accidere  inveniuntur. 

Mala  quoque  molestissima  ex  subitis  coeli  mu¬ 
tationibus,  quibus  incola?  hujus  regionis  septen¬ 
trionalis  sunt  tentati,  quibusque  incolae  calidioris 
quidem  et  frigidioris  immunes,  oriuntur.  In  qui¬ 
busdam  Russiae  partibus  ad  septentrionem  versis, 
ubi  hiems  frigidissima  aestasque  calidissima  est, 
perpauca  ex  coeli  mutatione  incommoda  accidunt ; 
incolae  enim,  cum  advenerit  aestas,  non  amplius 

esse  cur  hiemem  timeant,  et  cum  hiems,  finem 

*  • 

penitus  esse  aestati,  bene  sciunt.  His  igitur  cog¬ 
nitis,  crassae  frigore  vestes,  quae  ad  aestatem  us¬ 
que,  levesque  aestate,  quae  ad  hiemem  geruntur, 
assumuntur.  Sed  nobis  haec  non  impune  licentia, 
saepe  enim  calorem  habemus  validissimum  prius, 
hiems  quam  cursum  perfecerit,  ubi  vestes  graves 
sunt  crassae,  ideoque  abjectae,  et  agricola  tardum 
frumenti  incrementum  reprehendit ;  at  cito  even¬ 
tus  naturae  prudentiam  ostendit ;  namque  iterum 
dirissimis  omnibus  cum  hiemis  tempestatibus  in¬ 
cautis  imparatisque,  qui  morbis  variis  lacessiti 
fato  premuntur  praematuro,  colonis  superveniunt 
procellae.  Haec  Britanniae  incolis  gravia  haud 
uno  alterove,  sed  omnibus  anni  temporibus  acci- 

dunt  ;  in  media  etiam  aestate,  Favonio  subito 
mutante,  ex  aritudine  Eurus  fert  humidas  geli¬ 
dasque  nebulas,  quae  morbos  ubique  spargunt. 
Calorem,  igitur,  frigori  cedentem  mala  sequun¬ 
tur  ;  at  non  minus  perniciose  in  calorem  mutatur ; 
— namque  altera  ex  parte  frigus,  quamvis  causa 
excitans  sit,  calori,  ut  causae  praedisponenti,  cedit ; 
quia  eadem  per  gelidissimas  hiemis  tempestates, 
(si  tardae  graduque  lento  rite  adveniant),  quae 
tempore  cruciant  verno,  nunquam  mala  grassan¬ 
tur  ;  dum  altera,  cum  in  calorem  mutetur,  frigus 
praedisponat,  et  calor  morbum  excitet.  Morbo¬ 
rum,  his  causis  qui  debent  initium,  numerus  est 
magnus;  paucos  tamen  referre  nobis  erit  satis. 
— Hinc  catarrhus  oriri  videtur,  et,  si  mutatio  sit 
subita,  modo  fit  epidemicus,  modo  phthiseos,  tu¬ 
berculis  in  pulmonibus  formatis  vel  fotis,  funda¬ 
menta  agit.— Rheumatismus  quoque  ex  his,  prae¬ 
cipue  quum  incautus  post  exercitationem  gramine 
super  liumido  somno  captus  reclinat,  initia  ducit. 
Genus  nervosum  frigore  debilitatur,  ideoque  in 
penetralia  morbus  multo  sese  facilius  insinuare 
possit.  Iisdem  causis  apoplexia  etiam,  et  paraly¬ 
sis,  interdum  induci  putantur ;  medicos  vero  latet, 
quo  frigus  modo  talia  efficeret. 

Calor  ex  gradu  ardoris  vel  roboris  nunc  stimu¬ 
lat,  nunc  inflammat,  et  nunc  partis  structuram 
penitus  corrumpit ;  at  idem  gradus  alios  in  aliis 
ad  exitus  longe  diversos  perducit :  gradus  qui  vi¬ 
tam  infanti  eripere,  adultum  vix  laedere,  quique 
parti  ejusdem  corporis  tenerae  nocere,  validiorem 
non  afficere  potuisset.  Omnia,  vita  quae  fruuntur, 
vel  animali,  vel  vegetabili,  calore  modico  fota  et 
calefacta  valescunt ;  quum  ver  stimulum  leniter 
admovet,  flores  gemmare,  gramina  virescere,  silvae¬ 
que  folia  emittere,  incipiunt ;  illae  etiam,  si  in  va¬ 
porario  locentur,  multo,  quam  sub  Jove  frigido, 
citius  crescunt ;  vel  si  ramulus,  in  vaporarium 
unus  inducatur,  multo  citius  quam  ejusdem  arbo¬ 
ris  vel  plantae  reliqui,  qui  extra  sunt,  folia,  flores 
fructusque  edit.  Hujus  rei  quoque,  statura  ar¬ 
borum  procera  calidis  in  regionibus  crescentium, 
comparata  cum  brevi  in  frigidis,  etiamque  ejusdem 
arborum  generis  ad  summos  montes  et  imos,  no¬ 
bis  sint  exempla.  Tale  in  corpore  humano  non 
facile  specimen  datur ;  aliquid  tamen  huic  simil¬ 
limum  in  curtis  plebeiorum  rusticorum  altas  Ca¬ 
ledoniae  regiones  colentium  cruribus  inveniamus. 
Cultu  quorum  patrio  hibernis  procellis  prima  ab 
aetate  partes  corporis  inferiores  exponente,  forma- 

tio  naturalis  et  pulchra,  quam  temperie  laeta  ves¬ 
tibusque  calidis  gaudentium  cruribus  vicinorum 
natura  concessit,  negatur.  Dubitari  non  potest, 

quin  corpus  humanum  calore  multum  afficiatur, 

* 

quum  magnitudinem  visumque  hominum  alium 
aliis  in  terris  aspiciamus :  constat  tamen  maxime 
staturae  eleganti  conducere  temperiem,  quia  ni¬ 
mium  caloris  et  frigoris  aeque  perniciosum  reperi- 
tur.  Hinc  populorum,  regionibus  in  mediis  Eu¬ 
ropae  habitantium,  statura  et  proportio,  eorum,  qui 
frigidas  Lapponiae  oras,  adustosque  Indiae  campos 
incolunt,  longe  praestant.  Illis  frigori  pene  con¬ 
gelanti  objectis  sanguis  crassior  musculique  irri¬ 
tabiles  sunt,  quo  circulatio  fit  languida  et  nutri¬ 
mentum  tarde  et  parce  suppeditatur,  ideoque 
mortales  deformes  et  statura  brevi  inveniuntur; 
dum  bis,  torridis  in  campis,  sanguis  fit  tenuior 
et  circulatio  nimium  excitatur ;  languor  itaque 
fit,  quo  excitatio  superatur,  corpusque,  ut  in  frigi¬ 
dis,  parvum  et  debile  relictum  est.  Hic  igitur 
ex  rebus  diversis  idem  fit  exitus;  at  vero  con¬ 
trarii,  quum  vitae  longitudinem,  tempusque,  viri¬ 
lem  quo  ad  aetatem  perveniatur,  consideremus, 
nascuntur.  Quo  enim  calidius  coelum,  eo  citius 

ad  maturitatem,  et,  cum  festinetur  maturitas,  oc- 
cidit  celerius. 

In  diversis  Americae  regionibus  mares  ad  an¬ 
num  quinquagesimum  senes  moriuntur;  dum  foe- 
minae  ad  annum  octavum  tempestivae  fiunt,  libe¬ 
rosque  pariunt ;  et  ad  annum  vigesimum  quintum, 
menstruis  deficientibus,  vetulae  inveniuntur:  hu¬ 
jus  quoque  excretionis  quantitas  multum  calore 
afficitur;  quibusdam  in  foeminis  diem  post  quem¬ 
que  decimum  quintum  fluxus  copiosus  usque  re¬ 
currit.  Contra  ea  glacialibus  in  terris  raro  prius¬ 
quam  annos  viginti  et  aliquando  triginta  natae 
fiunt  menstruales  ;  et  cum  tandem  venerint,  spa¬ 
tiis  multum  diversis  et  quantitate  minima  menses 
sese  ostendunt,  ideoque  pauci  liberi  eduntur. — 
In  Britannia  quoque  mulieribus,  quae  in  excelso 
aetatem  agunt,  citius  quam  quae  in  obscuro  vitam 
habent,  menses  incipiunt  :  hoc  a  multis  generi 
cibi,  vinis  generosis,  exercitationique  infrequenti 
solum ;  quamvis  non  minus  eo,  quod  hieme  care- 
ant  duro,  vestimentaque  gerant  calida,  referen¬ 
dum  est.  Non  hae,  sicut  humiles,  frigori  Boreae 
violenti  sunt  objectae,  nec  imbribus  Jovis  saevi 
premuntur ;  sed  magnas  et  splendidas,  ubi  foci. 

qui  omnia  fovent,  ardescunt,  aulas  habitantes,  ut 
flores  in  vaporario  ad  maturitatem  perveniunt. 
Haec  de  fceminis,  at  non  de  illis  solum, — “  tardius 
“  enim  pubescunt  homines  in  regionibus  frigidis, 
u  maturius  in  calidis.  Pubertas  quoque  tardior 
venit  pueris  valido  labore  occupatis,  et  victu 
“  parco  et  tenui  utentibus ;  maturior  fere  laute 
■“  vivertibus  et  luxuriosis.”* 

Nunc  de  vi  caloris  in  corpus  sanum,  quum  adeo 
sit  valens,  ut  structura  muneraque  partis  affectas 
diruar  tur,  pauca  dicere  liceat.  Hic  revera  cor¬ 
pus  esse  morbidum,  eoque  nos  errare  dicatur :  at, 
sanum  esse  prius  quam  afficeretur,  et  nos  non 
medendi  rationes,  sed  mutationes  calore  in  cor¬ 
pore  sano  factas,  explorare,  in  memoria  teneatur ; 
harum  si  ulla  in  morbum  evadat  mutationum,  vel 
quaeque  fiat,  flocci  faciamus  dum  facta  calore  modo 
in  corpore  sano.  Quum  igitur  hic  locus  nihil 
habeat  dubitationis,  corpus  calore  tentatum  ustio - 
nibas ,  quae,  ex  frequentia,  ex  dolore,  et  aliquando 
ex  periculo,  quod  comitatur,  molestae  sunt,  obno¬ 
xium  esse  observamus. 


*  Conspect.  Medicin.  dcclxt. 

Ustionum  genera  sunt  tria. 

Primo,  inflammatio  struetur  ce  subcutaneae  in¬ 
citatur  ;  dolor  et  pruritus  sentiuntur,  qui,  frigore 
adhibito  reprimantur,  quamvis  nisi  diu  adhibeatur 
*non  penitus  comprimantur. 

Genus  secundum  partibus  cutis  vitalibus,  cuti¬ 
cula  separanda,  suppurationeque  texturae  subcu¬ 
taneae  facienda,  injuriam  infert;  vesiculae  magni¬ 
tudine  varia  fluidum  continentes  nigrum,  dolore 
permagno  cruciante,  subito  oriuntur ;  si  fluidum 
detrahatur,  dolor  haud  cessat ;  nam  cuticula  re¬ 
jecta,  granulationibus ut  dictae,  ortis,  super¬ 
ficies  ulcerata  permolesta  et  curatu  difficillima 
in  propatulo  habetur ;  si  granulationes  altae,  quod 
saepe  evenit,  ad  carnem  inanimam  removendam 
caustico  opus  sit. 

Genus  tertium  est  quo  vitalitas  cutanea  perit, 
quo  structura  diruitur,  quoque  gangraena  mollis 
sive  dura  uno  vel  alio  tempore  inducitur. 

Periculum  ex  ustionibus  est  secundum  altitu¬ 
dinem  vulneris  et  latitudinem,  quamvis  interdum 
aliqui  labentes,  malo  non  multum  minante,  praeter 
spem  moriuntur.  Infantibus  praecipue,  quia  ma¬ 
gis  sunt  irritabilia  corpora,  ideoque  ad  hoc  malum 

procliviora,  graves ;  illis  enim  ustiones,  dimidium 
pollicis  quae  pateant,  paucis  in  horis  vitam  eripere 
possint ;  dum  adultis,  vita  salusque,  etiam  quum 
tota  corporis  superficies  laesa  fuerit,  nonnunquam 
reficiuntur.  Extrema  in  corporis  superiora 
saepissime  incidunt ;  et  quum  inciderint,  non  late 
se  pandunt,  nec  systema  generale,  febrem  rwV°*’ 
cantes,  afficiunt,  nec  saepe  lethalp^  rnveniuntur. 
At  trunco  gravissimae  qn^^e  periculosissimae 
ustiones casibu°  /ortuitis  cum  vestimenta  per¬ 
usta  et  truncus  laesus,  mala  miserrima  visu  haud 
raro  sequuntur ;  febris  cum  delirio  violens,  deinde 
stupor  cum  respiratione  difficillima  invadunt  mi¬ 
seros,  donec  tandem  ad  graves  labores  aerumnas¬ 
que  finiendas  mors  venit  optata  :  casibus  vero  aliis, 
re  bene  tractata,  et  suppuratione  profusa  provo¬ 
cata,  ulceri  aspectus  sit  benignior,  et  aeger  gravi 
liberatus  dolore  vitam  sanitatemque  recuperare 
possit ;  sed  tarde  et  non  priusquam  longo  labore 
exhaustus,  granulationibus  vulneris  in  super¬ 
ficie,  quae  cicatrices  relinquunt,  quaeque  in  scrofu - 
losis  morboque  venereo  tactis  procliviores  ad  de- 
nuo  erumpendum,  orientibus,  convalescat.  Re 
male  tractata,  gangraena  interdum  sequitur,  de 
qua  latius  alibi  locus  erit  dicendi. 

Altera  hujus  ustionum  generis  species  moles¬ 
tissima,  quasque  etiam  in  gangraenam  evadat,  pul¬ 
vere  nitroso  (Anglice,  gnn-powder)  facta  est 
Hic,  parte  laesa  multum  decolorata,  primo  malum 
non  omne  videtur,  pulverisque  particulis  adhae¬ 
rentibus  inflammatio  excitatur,  eodemque  tem- 

pv~Q  vulnere  toto  contuso,  cruentus  et  foedus  ex¬ 
hibetur  as|^ofus 

Teitia  ejusdem  socies  inveniatur  in  nostro 
scald ,  quae  ex  frequentia  non  ^inus  qUam  ex  pe„ 

riculo  haud  temere  formidolosa.  UstioniVig  supra 
tractatis  non  prorsus  similis ;  alterae  ex  altitudine 
vulneris,  altera  ex  superficie  longe  lateque  laesa, 
graves ;  illae  carnem  mordent,  haec,  veluti  cantha¬ 
rides,  cuticulam  aqua  distendit.  Arteriis  partis 
morbidae  ad  munera  excitatis,  fluidum  inter  cutem 
cuticulamque  impellitur,  et,  re  sic  se  habente, 
vesicula  una  vel  altera  varia  magnitudine  forma¬ 
tur  ;  nunc  dolor  cruciat,  aspectusque  foedus  gan¬ 
graenaque  corruptas  vulneri  assumitur;  usitatius 
inflammatio  vexat,  quae,  quamvis  sit  gravis,  ini¬ 
tium  spei  salutisque  suppeditat.  Exitum  vero  ex 
vi  caloris  et  tempore,  per  quod  applicetur,  ex  mol¬ 
litie  et  teneritate  partium  aliisque  hujusmodi 
plurimum  pendere  manifestum  est ;  quo  enim 

fortior  calor,  eo  potentior  stimulus,  et  quo  major 
vasorum  exhalantium  excitatio,  eo  citius  vesiculae 
formantur :  nonnunquam  vis  caloris  parva,  et  ve¬ 
siculae  non  omnino  formantur ;  et  quum  magna,  si 
tempore  perbrevi  solum  applicetur,  cuticula  non 
penetratur,  et  nihil  gravius  erythemate  tenui 
evenire  possit.  Causa  teneritatis  quoque,  eadem 
aliis  in  partibus  corporis  effectus  longe  alios  ha¬ 
beat  ;  nam  quo  tenerior  pars,  hoc  gravius  malum ; 
sic  oculus  citius  quam  planta  vel  palma  eadem 
vi  afficiatur. 

Corpori,  diu  calori  frigorique  acerbo,  alterna  vice, 
objecto,  perniones  formantur.  Frigoris  ex  tactu 
vulgo  oriri,  natura  ustionibus  dissimili,  putantur ; 
re  tamen  vera  iisdem  ex  causis  nasci,  natura,  si 
non  eadem,  persimili,  probari  possit.  Si  naturam 
ustionum  consideremus,  calore  ex  fervido,  tempe¬ 
ratura  multo  supra  humanam  oriri  videamus  ; 
non  consilium  est  vim  explorare  urendi,  sed  in¬ 
ter  corporis  temperaturam  calorisque  objecti  mul¬ 
tum  distare,  priusquam  adurere  possit,  disserere. 
Si  ulla  pars  corporis  humani  tempus  in  aliquod 
frigori  acri  sit  objecta,  calor  animalis  paulatim 
discedit,  et  temperatura  sua  ad  eam  aeris  circum¬ 
fusi  frigidi  propinquat.  Igitur,  si  ad  hanc,  tem- 

peratura  sic  diminuta,  partem  quid  plus  habens 
caloris  admoveatur,  hoc  incremento  frigefactam 
eadem  affici  in  proportione,  qua,  in  statu  natu¬ 
rali,  simili  incremento  caloris  affecta  fuisset,  ne¬ 
cessario  sequitur.  Si  qua,  exempli  gratia,  dum 
temperatura  ullius  humani  corporis  partis  ad 
nihilum  sit,  aeris  circumfusi  temperatura  ad  gra¬ 
dum  xl  tliermometri  Fahrenheitiani  subito  sit 
aucta ;  calor  tunc  gravissimus  febrisque  valida 
inflammata  invaderent,  quamvis  in  statu  naturali 
lenis  calor  solum  sentiri  possit. — Gradum  quidem 
quadragesimum  haud  plurimum  posse  putetur; 
mutatio  tamen  evenit,  quas,  calculo  vocato,  tem¬ 
peraturam  naturalem  ad  gradus  cxxxvn  augeret; 
et  verisimile  est  corpus,  ab  nihilo  calore  ad  gradus 
xl,  multo  magis  affici,  quam  si  ab  calore  naturali 
totidem  gradibus  auctum  fuisset,  quia  magis, 
quam  pro  rata  parte,  scalae  thermometri  descen¬ 
sione  quam  ascensione  afficitur.  Hujus  rei  expe¬ 
rimentum  in  expeditione  Gallorum  Russiana  ha¬ 
bemus;  thermometrum  Fahrenheitianum  quod 
dies  aliquot  ad  nihilum  fuerat,  subito  ad  gradum 
xv  sese  erexit ;  quo  milites  brevi  pernionibus  diris 
affecti  sunt,  quamvis,  rebus  in  aliis,  gradus  xv 
nihil  mali  potuissent  inferre.  Hinc  quoque  se- 

quitur,  non  modo  incrementum  totidem  graduum 
in  corpore  frigido  gravius  esse  quam  in  temperato, 
sed  etiam  subitum  et  collectum,  caeteris  paribus, 
gravius,  quam  si  gradatim  fieret :  cujus  hoc  insigne 
est  nobis  exemplum.  America  regionibus  in  fri¬ 
gidissimis,  pisces  congelatos  in  rivis  mortuisque 
similes  inveniri,  qui,  si  massa  glaciata  in  vase 
locetur,  et  igne  leni  liquefiat,  renovati  natent, 
sed  qui,  si  igne  rapido,  inanimati  in  sempiternum 
maneant,  historici  narrant. 

His  igitur  ex  rebus  causas  pernionum  veras 
cognoscere,  frigorisque  torpentis  potentiae  non  tam 
esse  debitas,  quam  calori  et  frigori  subito  alter¬ 
nantibus,  percipere  possimus  ;  hinc  interdum  non, 
quum  aer  frigidissimus,  etiamque  quum  aliquanto 
mitior,  accidere  inveniuntur.  Corpus  vero  eo  quo 
perniones  accidant,  nisi  frigus  sit  asperum,  haud 
facile  reduci  potest ;  nam  potestatem  frigori  re¬ 
pugnandi  miroque  in  modo  sese  tegendi  habet ; 
hoc  quidem  indicatur,  quum  calor  ejus  semper 
multo  major,  quam  aeris  circumfusi,  maneat, 
quumque,  qua  frigus  asperrimum,  nunquam  infe¬ 
rius  xcvii  gradibus  descendat. 

Hac  potestas  multis  rebus  assignatur ;  sunt, 
qui  viribus  pulmonum  calorem  subinde  formanti- 

bus, — alii  vero  mutationibus,  quae  sanguini  perpe¬ 
tuo  eveniunt,  dum,  pulmonibus  relictis,  penetralia 
corporis  caeca  percurrit, attribuere  velint.  Sanguine 
hoc  modo  per  corpus  dispartito,  aliosque  locis  in 
aliis  visus  habente,  calorem  ab  eo  separatum  spargi 
putatur.  Harum  si  altera  vel  si  utraque  sit  vera 
sententiarum,  potestatem  frigori  repugnandi  ex¬ 
ercitatione  augeri  necesse  est ;  quo  firmiores  et  in¬ 
tegriores  pulmones,  et  quo  citius  per  corpus  san¬ 
guis  percurrit,  eo  plus  caloris  separatur  et  spargi¬ 
tur.  Interdum  tamen  haec,  ut  rebus  in  aliis,  po¬ 
testas  alterius  auxilio  eget,  usuque  crassarum  ves¬ 
tium  multum  sublevatur,  quas  frigus  non  facile  pe¬ 
netrat,  quibusque  calor  ita  inclusus  est,  ut  non  fa¬ 
cile  discedere  possit ; — hinc  est,  quare  saepius  in 
manibus  et  in  facie,  quae  nudae  sunt  et  expositae, 
quam  alibi  perniones  inveniantur;  et  hinc  quo¬ 
que,  quare  magis  sint  in  periculo  partes,  qui¬ 
bus  circulatio  languidior,  quod,  sanguine  parce 
renovato,  minus  caloris  suppeditatur ;  sic  in  ex¬ 
tremis  et  manuum  et  pedum  tam  longe  a  corde 
remotis,  quia  sanguis  non  sine  crebris  ictibus  illuc 
impellitur,  itaque  invite  subveniens  laborantibus, 
re  male  gesta,  sine  effectu  revertit,  perniones  fre¬ 
quentissime  oriuntur. 

Nonnullis  sanguinem,  dum  corpore  versatur, 
calore  servatum  esse  in  statu  fluido  placet ;  et  hoc 
ita  probare  conantur,  quod  interdum  sanguis,  cor¬ 
pore  aliquot  post  mortem  horis,  qua  nihil  nisi 
calor  afficere  potuisset,  dissecato,  in  statu  penitus 
fluido  vel  paululum  coagulato  sit  repertus. — Me¬ 
moria  tenemus  Professorem  in  re  Anatomica  in¬ 
signem  narrare,  se,  inter  dissecandum  horis  post 
mortem  duabus,  totum  conclavis  tabulatum  san¬ 
guine  fluido  sparsum  vidisse,  quum,  si  brachio 
vivi  esset  emissus,  etiamque  postea  subinde  agita¬ 
tus,  brevi  coagulatus  esset.  Hoc  tamen  causis  ab 
aliis  quoque  minime  ignotis  oriri,  eoque  calori  so¬ 
lum  haud  rite  attribui  possit ;  varii  enim  morbi 
mortem  ferentes  eundem  ad  exitum  perducunt ; 
in  scorbuto  ante  et  post  mortem  coagulatio  non 
omnino  evenit ;  ratioque,  ex  principiis  sanguinis 
chemicis  oriens,  facile  explanatur,  quod  excessus 
materiei  in  sanguine  salsae  ad  solida  solvenda,  eo- 
demque  modo  ad  coagulationem  prohibendam 
valeat.  Praeterea  agitationem  sanguinis  detracti, 
et  in  patella  locati,  multum  ab  motu  naturali  in 
corpore  vivo  distare,  reminisci  debemus ; — hic 
vena  alia  in  aliam  nunc  angustam,  nunc  capacem, 
ut  quaeque  moveatur  particula,  sanguis  impelli- 

tur ; — illic  totus,  veluti  in  cumulo,  partibus  non 
separatis,  tute  revolvit ; — hic  naturas  obediens  suo 
in  alveo  fluit ; — illic  non  amplius  officio  perfungi 
potest.  Supervacaneum  est  dicere,  motum  ad 
coagulationem  prohibendam  nihil  conferre,  quum 
in  phialo,  ore  bene  obturato,  conquassatus  non 
coaguletur ;  et  non  minus  supervacaneum  asseve¬ 
rare  calorem  solum  efficere  posse,  quum  in  saccis 
aneurismaticis  internis ,  calore  ad  gradum  xcvn 
thermometri  Fahrenlieitiani ,  aereque  excluso,  co¬ 
agulatus  reperiatur.  Conclusio  igitur  naturalis 
quoque  et  rationalis  hujusmodi  est ;  coagulatio¬ 
nem  sanguinis  non  calori  solum, — verum  calori, 
motui,  chemicis  sanguinis  principiis,  aerique  ex¬ 
cluso,  nunc  omnibus  conjunctis,  et  nunc  uno  vel 
simul  altero  absente,  esse  ascribendum. 

Effectum  caloris  mirabilem  illa  in  clade  cui 
nomen  Ustioni  spontaneas  patefactum  habemus. 
Hujus  calamitatis  natura  et  origo  adhuc  in  obscuro, 
nuperque  omnino  existere  negatum  est.  Liquori 
ardenti  dediti  destillato  forte  sunt  amissi ;  lu¬ 
gentes  omnia  investigant  et  perscrutantur  amici ; 
at  demum  in  conclavi,  locove  alio  secreto,  misera¬ 
bile  visu !  nihil  nisi  cineres  inanes  reliqui  inve¬ 
niunt.  His  talibusque  in  rebus,  ingenia  frustra 

humana  veras  cognoscere  causas  animis  intentis 
conantur.  Aliqui  nefariis  crimen  hoc  infandum  ; 
multi,  arcana  scrutari  periti,  furiis  infernis;  et 
pauci  solum,  meliore  jure,  corpori  nimium  hydro- 
geneo  repleto  aere,  quo  fit  flammae  obnoxium,  cla¬ 
dem  attribuere  voluerunt.  Quaestio  tamen,  quo 
ignis  modo  primo  excitari  potuisset,  in  dubio  sta¬ 
bat  ;  nullus  enim  semiustus  aerumnas  narrare  vi¬ 
vus  manebat.  Hic  igitur  quoque  sententiae  variae ; 
alii  ex  foco  vel  ex  materie  quaque  incensa, — alii¬ 
que  ex  fluido  electrico,  subtilissima  illa  atque 
mobilissima  aura,  initium  capere  putabant.  Non 
foret  nostrum  inter  illos  tantas  componere  lites, 
si  nihil  ad  unam  alteramve  probandam  evenisset. 
Sed  fortunate  unus,  cujus  testimonium  magni 
debet  aestimari,  aliquot  dies  superfuit  doloribus. 
Hic,  lacerto  subito  icto,  oculisque  partem  versis 
ad  kesam,  flammam  oriri  coeruleam,  quae  aegre 
extingui  possit,  videbat.  Nunc  ictui  persimilem 
electrico  haud  facile  negatur;  et  cum,  tempore 
cladis  acceptae,  sericum  gossipiumque  esse  portan¬ 
tem,  quorum  contactu  scintilla  electrica  sa?pe 
elicitur,  superadditur,  magnum  hoc  argumen¬ 
tum,  ustionem  spontaneam,  tam  dolorosum  terri- 

bilemque  potoribus,  Jovis  fulmina  manu  excitari 
pro  certo,  videtur. 

Color  JEthiopum  niger  gelatince  cutaneas  radiis 
Africi  solis  potentibus  adustae  attribuitur;  huj us¬ 
que  rei  fautores,  colorem  hunc  nigrum  principio 
gradatim  esse  imbutum  semperque  crescentem, 
donec  ad  nigritiem  pertigerit,  posteaque  trans¬ 
missum  ab  una  ad  alteram  sobolem,  serie  perpe¬ 
tua,  affirmant. — Operarii,  parentium  peregrino¬ 
rum  misto  sanguine  sati,  quorum  alter  Africanus 
alteraque  rl  artariana,  qui  olim  hanc  in  regionem 
migraverat,  color  variatus  sententiae  favere  videtur. 
Hic  primo  adventu  penitus  niger ;  paulatim  vero 
partes  corporis  diversas  subalbidus,  et  demum  color 
maculatus  multisque  in  locis  candidus  manet. 
At  haec  si  vera,  nihil  rationis  quare  maculatus,  et 
non  toto  corpore  albus  fuisset,  dum  calidis  ex  ter¬ 
ris  migrantes  Europaeum  omnes  invenire  colorem 
deberent ;  hoc  tamen  falsum  est,  rebusque  notis 
contrarium,  eoque  multo  meliore  jure  mutatio  co¬ 
loris  memorata  morbo  attribui  debet.  Praeterea 
Africa  in  ipsa  maculas  ejusdem  generis  albas  vi¬ 
deri,  quas  semper  morbidas  putantur,  viatores  tra¬ 
dunt.  Fautores  vero  dicant,  et  multa  cum  specie 

veri,  nigrum  semper,  sole  igneo  fuscatum,  agri¬ 
colis  esse  colorem  ;  et  hoc  concedimus,  sed  nun¬ 
quam  ad  posteros  transmittitur,  nec  pro  astate 
crescit;  tam  pulcher  majoribus  quam  nunc  no¬ 
bis  est  color,  et  rusticus  non  jactet  juvenis  mi¬ 
nus  sibi  faciem  quam  genitori  grandaevo  fus¬ 
catum.  Res  quidem  explicatu  difficilis,  sed  ab¬ 
surdae  philosophiae  caligine  circumfusa  diffici¬ 
lior;  quin  nigritiei  calor  sit  causa,  quod  raro, 
si  unquam,  penitus  nigri  frigidissimarum  re¬ 
gionum  indigenae,  dubitari  non  potest.  Atqui 
ex  candidis  corpora  fieri  nigra,  quibus  soboles  ni¬ 
grae  nascuntur,  res  longe  alia  videtur.  Nobis 
non  credibile,  quin  uno  ex  sanguine  olim  genus 
omne  humanum  originem  traxerint.  Quo  igitur 
fit,  ut  color  tam  multis  mutetur,  nos  nescire  fate¬ 
mur  ;  cum  vero,  eum,  qui  hominem  talem  crea¬ 
verit,  hanc  rem  silentio  praeteriisse  consideremus, 
non  modo  ignorantiae  non  pigebit,  sed  iisdem  in 
tenebris,  quibus  ille  liquit,  relinquere  maxima  est 
nostra  sapientia. 

Alius  gravis  caloris  in  corpus  sanum  effectus  est 
Solis  ictus  (Gallice,  coup  de  Soleil.)  Capite  ra¬ 
diis  solis  ardentis  objecto,  hoc  malum  incipit; — 
natura  est  in  dubio,  alii  cerebri  membranarum 

inflammationem,  aliique  apoplexiae  speciem  esse 
putantes;  sed  quaecunque  natura,  haud  minus 
incertus  quam  dolorosus  est  exitus,  interdumque 
mors  praematura  aerumnis  gravato  gratissima  aegro 
subvenit. 

Postremo,  omnes  fere  caloris  in  corpus  huma¬ 
num  effectus  consuetudine  multum  afficiuntur. 
Quod  semel  magno  cum  labore,  iterum  aliquanto 
minore,  quantoque  saepius,  tanto  facilius  facere 
possimus ;  eodem  quoque  modo  quod  primo  aegre, 
iterum  iterumque  subinde  repetitum  sine  damno 
patimur.  Quoties  eos,  ad  torridas  qui  migrave¬ 
rint  terras,  calore  primo  gravatos,  quem  postea 
sine  incommodo  tolerare  solebant,  quoties  ca¬ 
lido  ex  coelo  revertentes  frigoris  patriae  impatien¬ 
tes,  quod  annis  puerilibus  nunquam  nocebat,  vidi¬ 
mus  ?  Quin,  hac  in  regione,  alii  aliis  in  rebus 
calorem  gravem  ex  consuetudine  facile  tolerantes 
inveniuntur.  Annon  ille  hoc  patitur,  fornacibus 
qui  satisfacit  ?  Annon  plumbarius,  qui  brevi  di¬ 
gito  discit  agitare  metallum  ?  Annon  faber  fer- 
larius,  artes  qui  colit  Vulcanias,  et  antra  totam 
per  diem  qui  habitat  exesa  caminis  ? 

Qua . validi  incudibus  ictus 

Auditi  referunt  gemitum,  striduntque  cavernis 

Stricturre  Chalvbum,  et  fornacibus  ignis  anhelat.  Virg. 

Haec  omnia  plana  facile  intelligi  possint ;  aliis 
vero  in  rebus  quse  nobis  in  mentem  veniunt,  ra¬ 
tio  non  manifeste  patet.  Sunt  qui,  scilicet  sala- 
mandris  similes,  omnino  igne  affici  se  posse  ne¬ 
gant  ;  hocque  variis  in  modis,  parva  mercede  so¬ 
luta,  verum  monstrare  conantur;  nunc  itaque 
manibus  pro  forcipe  ferrum  'ardentem  versant, 
nunc  pedibus  incutiunt  nudis  curvantque,  et  den¬ 
tibus  prendunt ;  nunc  palmis  plumbum  liquefac¬ 
tum  portant,  et  nunc  ore  hauriunt;  interdum 
quoque  carnem  crudam  ferentes  in  furnum  in¬ 
eunt,  ibique,  donec  sit  cocta,  impune  manent. 

Multa  et  dicta  et  scripta  has  ad  res  explican¬ 
das,  quas  nec  affirmare  audemus  neque  refellere : 
consuetudo,  sine  dubio,  talibus  ferendis  utilis, 
quamvis  non  verisimile  omnino  esse  huic  ascri¬ 
benda  haud  inficiandum  sit:  nihil  proprii  in  cute 
harum  salamandrarum  percipere  est;  annis  vero 
labentibus,  habitus  corporis  fragiles  et  fractos  fieri 
satis  manifestum. 

§  2.  DE  VI  CALORIS  IN  CORPUS  MORIBDUM. 

In  hac  re  tractanda,  ne  longius  ab  incepto  tra¬ 
heremur,  calori,  ut  remedio  in  morbis  curandis, 
verba  aptare  nobis  ipsis  proponimus.  Corporis 
humani  natura  considerata,  calor  et  roboris,  et 
voluptatis  et  vitae  ipsius  decus  esse  et  tutamen 
videatur.  Cum  vescamur,  cibum  praeparavit; — 
cum  amiciamur,  in  vestibus  fovet ; — cum  sitientes 
potemus,  potum  temperavit ; — aestate,  in  sole  te¬ 
pefacit  ; — hieme,  in  foco  calet ; — mane,  in  aura 
recreat ; — vespere,  in  zephyro  delectat omni- 
busque  ferme  in  rebus  gaudium  commodumque 
mortalibus  fert.  Et  haec  si  vera,  cum  fortes  sa¬ 
luteque  plurima  gaudentes,  multo  magis  cum  de¬ 
biles  et  tardi  simus ; — si  vacui  a  periculo  caloris 
auxilio,  multo  magis  cum  malis  gravati,  benigno 
egeamus.  Calor  igitur  ad  morbos  curandos  pla¬ 
cat  et  stimulat,  dolores  solatur,  quietem  que  pa¬ 
cemque  inspirat,  digestionem  promovet,  sudorem 
excitat,  aliaque  facit  idonea,  cum,  millibus  in  for¬ 
mis,  verus,  quamvis  non  semper  gratus,  subveniat 

aegrotantibus  calor  interne  vel  externe  adhi¬ 
beri  possit.  Interne  in  potu  et  victu,  liquidisque 
generosis,  in  rebus  sudorificis,  calidisque  injectio¬ 
nibus  ; — externe  coeli  mutatione, — balneis,  aliis¬ 
que  lotionibus  calidis,  fomentis,  cataplasmatibus , 
amictu  crasso,  et  cauterio  candente,  sive,  ut  dic¬ 
tum,  actual  cautery ,  ad  salutem  restituendam 
efficax. 

Memorare  possim  quibus  in  malis  fluida  mo¬ 
dice  calefacta,  aliaque  mixta  aliis  magno  cum 
fructu  administrata  interne ;  sat  tamen  dicere,  si 
lenis  sudor  optetur,  vel  si  languor  opprimat,  non 
sine  commodo  adhibenda;  et,  quandocunque  su¬ 
datio  copiosissima  sit  necessaria,  potiones  calidae 
plurimum  possunt.  In  rheumatismo  acuto ,  prae¬ 
cipue  si  chronicus ,  vel  si,  sanguine  detracto,  dis¬ 
cessurus  videatur,  sudor,  qui  pulvere  ipecacuhan. 
et  opii  gr.  xii  antea  provocatus  sit,  satis  diu,  cultu 
calido  potionibusque  calidioribus  continuari  po¬ 
test.  Frigore  male  affectis  idem  simili  tracta¬ 
tione  exitus  obtineatur ;  et,  si  quis  aqua  obrutus 
animo  linquatur,  aquae  calidae  vino  mistae  potio 
revocando  in  vitam  utilis  est. 

'Recto  male  se  habente  injectiones  tepidae  pene 
semper  in  usu  sunt ;  tenerum  enim  et  impatiens 

blanda  eget  tractatione ;  saepe  nihil  aliud  deside¬ 
ratur,  quamvis  rebus  in  aliis,  ut  Enteritide ,  Ilio 
et  Colico ,  ad  spasmos  resolvendos  validae;  recti 
quoque  stricturis  ulceribusque  magnum  praebent 
solatium  ;  et  in  alvi  astrictionibus  violentis  faeces 
removendo  duratas,  etiamque  ad  finem  phthiseos 
alvi  molestias  levando  utiles  inveniuntur. 

Applicatio  caloris  externe  variis,  ut  supra  dic¬ 
tum,  modis  fieri  potest ;  nullus  tamen  mutatione 
frigidi  pro  calido  coelo  potentior ;  pleraque  uni 
solum  corporis  parti  opem  ferant  remedia ;  migra¬ 
tio  totum  corpus  corroborat,  et  hinc  pulmonariis 
praecipue  commendata,  priusquam  devastare  mor¬ 
bus  coeperit.  Sed  insidiosa  saepe  miseris  insenti- 
entibus  occulto  phthisis  vitalia  consumit ;  princi¬ 
piis  non  oppugnatis,  maloque  per  longas  ingra¬ 
vescente  moras,  remedium  sero  paratur.  Itineris 
optati  laborum  nunc  debiles  impatientes ;  quibus, 
si  forte  iter  tentaverint,  fatigatis  aerumnisque  fessis 
nihil  salutare  contingit ;  nam  commodis  incom¬ 
modisque  remedii  pene  semper  aequatis,  spes  ulti¬ 
ma  fallit,  et  terris  in  ignotis,  omnibus  tandem  li¬ 
berati  doloribus,  placida  composti  pace  quiescunt. 
Qua  de  causa  in  animum  venit  medicis,  ut  in 
conclavi  ad  temperaturam  regionum  calidarum 

calefacto  pulmonarii  haberentur;  et,  hoc  modo 
dum  calidae  beneficiis  frui,  et  fatigationem  alia¬ 
que  regionis  alienae  incommoda  vitare  possent. 
Hoc  primo  aspectu  verisimile  rationi  que  consen¬ 
taneum,  at  revera  ratio  non  justa ;  a  frigore  sci¬ 
licet  coelique  tempestatibus  bene  sunt  tecti ;  sed 
aer  purus  exercitatioque  salubris  vitae  tam  neces¬ 
saria  negantur,  et  morbus  intus  vastans,  quamvis 
tardiore  pede,  morte  saepissime  terminatur.  Nos 
haud  latuit,  ut  haec  caloris  applicatio  tam  interna 
quam  externa  dicatur,  quod  aer  halitu  tractus,  si 
purus,  sanare,  et  si  non,  nocere  possit ;  libenter- 
que  concedimus ;  quodcunque  illi  nomen  erit,  na¬ 
tura  eadem,  eademque  beneficia ;  et  si  in  reme¬ 
dio  uno  duorum  virtutes  inessent,  eo  pretiosius. 

Calor  in  balneis  externe,  quibus  nomina  diver¬ 
sa,  ad  temperaturam,  ut  calidum,  tepidum ,  semi - 
cupium ,  et  pediluvium ,  sunt  accommodata,  ad- 
hibitur.  Calidum  balneum  est  remedium  anti¬ 
qui  usitatum,  hodieque  multum  in  usu  est.  Tem¬ 
peratura  est  alia  in  aliis  rebus,  aliosque  in  aliis 
effectus  fert ;  aqua  metallica  vel  salsa  huic  maxi¬ 
me  convenit ;  itaque  ad  balnea  fontibus  metallicis 
marique  propinqua  lavatum  segroti  maturant. — 
Olim  a  Romanis  luxuriose  viventibus,  etiam  que 


30 


DE  VI  CALORIS 


a  paupere  plebe,  vel  ad  frigore  male  affectos  cu¬ 
randos,  vel  ad  stimulum  lenem  et  gaudium  toto 
corpori  ante  cibum  suppeditandum,  balnea  fre¬ 
quentata  videmus.  Hinc  verba  Horatii, 

— - nec  qui 

Frigus  collegit,  furnos  et  balnea  laudat 
Ut  fortunatam  plene  praestantia  vitam. 

Hor.  Ep.  I.  xi.  13. 

Necnon  Plinii,  “  Ubi  hora  balnei  nunciata  est, 

“  quae  est  hyeme  nona,  aestate  octava . Lotus 

“  accubat,  et  paulisper  cibum  differt.  Interim 
“  audit  legentem  remissius  aliquid  et  dulcius.  . .  . 
“  Apponitur  coena,”  &c. 

Gaudium  igitur  ob  hoc  remissum  et  dulce  cor- 

i 

pori  tam  gratum,  etiamque  ob  stimulum  diges¬ 
tioni  datum,  haud  raro  in  cachexia  aliisque  hujus¬ 
modi  morbis, .  balneum  calidum  commendatur ; 
multo  tamen  utilius  multoque  usitatius  tepidum ; 
sed  caute  et  intervallis  modicis,  ne  nimius  lan¬ 
guor  aegro  exhausto  remedii  beneficia  superaret, 
adhiberi  debet. 

Semicupium  a  multis  medicis,  sanguine  ad  ca¬ 
put  nunquam  adducto,  studiose  comprobatum ; 
multis  in  malis  praecipue  uterinis  solatium  infert  : 
mensibus  suppressis,  menstrua  ciet,  languorem 
gravantem  removet,  impedimentisque  ita  supera- 

£is,  multo  facilius  natura  munera  explere  po¬ 
test. 

Pediluvium,  a  pedibus  lavandis  dictum,  quam¬ 
vis  illo  minus  utile,  in  hac  regione  tamen  apud 
plebem  est  magis  usitatum :  pedibus  cruribusque 
in  aqua  tepida  satis  diu  sub  vesperem  retentis,  super 
lecto  aeger  locatur,  et  una  cum  sudore  mala  omnia 
discedere  putantur.  Haec  frequens  in  ore  vulgi 
sententia,  omnibus  in  malis,  ut  panacea  efficax 
pediluvium  ad  aethera  fertur.  Usus  vero  praeci¬ 
puus  in  derivatione  sanguinis  nimium  cumulati, 
et  in  circulatione  libera  promovenda  constare  vi¬ 
detur.  Hujus  rei  exemplum  in  catarrho  com¬ 
muni ,  quo  membrana,  Sclmeiderionis  dicta,  ni¬ 
mium  excitatur ;  pediluvio  admoto  sanguis  ad  pe¬ 
des  derivatur,  dum  sudor  profusus  provocatur,  vel, 
si  aliis  antea  provocatus,  augetur ;  et  vespere  aegro¬ 
tus,  sanitate  reducta,  integer  mane  fortasse  inve¬ 
niatur.  Non  tamen  est  dissimulandum,  quamvis 
saepe  magno  cum  beneficio  calidum,  saepius  majore 
frigidum  praescriptum  esse  videtur ;  cujus  saluber¬ 
rimi  effectus,  praesertim  cum  genus  nervosum 
male  afficiatur,  omnibus  noti,  et  phthiseos  quoque 
initiis  valde  efficax  non  paucis  repertum  est. 

Fomenta  ad  morbos  partibus  in  singulis  euran- 

dos  adhiberi  solent ;  hic  vero,  si  non  aliena,  effi- 
eacissima  ;  in  rebus  inflammatoriis  intestino  con¬ 
stricto,  pneumoniceque,  post  sanguinis  detractio¬ 
nem,  solatium  praebent.  In  dolore  colico  saepe 
utilia,  et  morbis  uterinis,  quibus  semicupium, 
haud  frustra  sunt  usitata.  In  statu  ophthalmice 
acuto,  fomenta  anodynis  comitata  collyrium  for¬ 
mant,  quod,  oculis  illitum,  insigniter  benefaciat. 
Effectus  hujus  remedii  boni  generatim  in  vi  sua 
relaxante  et  emolliente,  qua  strietur  ce  vasorum 
extremorum  submotae,  consistunt.  Sanguine  vul¬ 
nere  emisso,  hirudinibusve  admotis,  fomenta  ad 
fluxum  sanguinis  promovendam  utilia  habentur ; 
hoc  varus  in  modis,  vel  dilatando  vulneris  fora¬ 
men,  exitumque  sanguini  liberiorem  faciendo, — 
vel  aeris  externi  frigorisque,  sanguinem  coagulan¬ 
tium,  ingressum  prohibendo,  perficitur. 

Incommoda  vero  quaedam  fomenta  comitantur ; 
nam,  quod  ex  pannis  laneis,  aqua  primo  saturatis 
calida,  et  postea  expressis,  sint  facta,  non  diu 
manet  calor ;  sed,  dum  alterum  frigescens  dimit¬ 
titur  alterumque  calefactum  admovetur,  frigore 
admisso  vestibnsque  madefactis,  effectus  perniciosi 
sequuntur.  At  enim  incommoda,  magna  ex  parte, 
usu  cataplasmatum,  quae  species  sunt  fomentorum, 


IN  CORPUS  HUMANUM. 


33 


vitare  licet ;  namque,  quo  minus  saepe  removenda, 
eo  multo  diutius  calorem  retinent,  et  minus  saepe 
molesta  sunt.  Phlegmoni,  quum  medicamenta  vim 
discussoriam  nihil  valeant  habentia,  cataplasma 
plurimum  prodest ;  et,  nullo  pure  collecto,  ipsum 
discutit,  inflammationemque  discedere  cogit.  Plu¬ 
rimi  sunt  morbi  manibus  chirurgi  egentes,  vel 
iisdem  provocati,  quibus  idonea  cataplasmata  repe- 
riuntur ;  haud  aliis  ulcera  melius  evacuata  sunt  et 
purgata  remediis,  haud  aliis  gangraena ;  graves 
post  amputationes  in  surgente  inflammatione  re¬ 
primenda,  irritationibusque  molestis  levandis,  ul¬ 
lis  cedere  medicamentis  nesciunt.  Si  calorem 
velimus  et  anodyna  conjungere  vires ;  cataplas¬ 
mata,  tinctura  opii,  saccharo  saturni,  spumisque 
cerevisiae  additis,  sunt  cito  quaerenda.  Flores 
Anthemidis  nobilis  haud  raro  pro  cataplasmate 
in  usum  aptantur;  optimum  vero  hujus  generis 
in  cepa  igne  tosta,  remedio  apud  rusticos  multum 
laudato  ad  furunculos  aliasque  inflammationes 
leves  curandas,  inveniamus ;  in  paronychia  igitur 
saepe,  et  interdum  magno  cum  bono  praescribitur. 

In  statu  febrium  intermittentium  frigido  calor 
est  potens ;  tempus  enim  frigoris  patiendi  haud 
esse  diuturnum  sinit,  et  statum  calidum  mitiorem 

reddit.  Mirum  est  sane,  et  forsitan  quibusdam 
incredibile,  quod  sensus  caloris  calore  minui  possit ; 
at,  si  Culleno  credamus,  haud  eo  minus  verum ; 
quippe  status  hic  frigidus  est  talis,  ut  fortis  om¬ 
nium  vasorum  extremorum  strictura  adsit,  ad 
quam  superandam  omnes  caloris  copias  corpus  col¬ 
ligere  ©portet ;  itaque  si  vis  frigoris  magna,  ma¬ 
jore  caloris,  et  si  parva,  minore  ad  superandum 
opus  erit.  Nunc,  calore  objecto  in  statu  frigido, 
auxilium  fertur  in  hostem  potentem,  quo  fugato, 
corpus,  victoria  reportata  minusque,  quam  aliter, 
exhaustum  labore  vacuum  quiescit. 

Variis  in  morbis,  quibus  promptae  exinanitio¬ 
nes  sint  necessariae,  vapore  aquae  calido  (Anglice, 
steam)  vesiculas  momento  horae  ad  erigendas,  uti 
propositum,  et  instrumentum,  quo  rivus  calidi 
vaporis  in  ullam  corporis  partem  dirigatur,  fabri¬ 
catum  est.  Hoc  praecipue  pneumoniae  morbisque 
aliis  inflammatoriis  internis  utile  videtur,  dum 
rubefaciens  quoque  insigne  inveniri  possit.  Cum, 
igitur,  rei  ipsius  naturam,  cum  periculum  in  eo 
applicando  parvum,  cumque  omnes  ex  usu  cantha¬ 
ridum  perniciosos  effectus  orientes  consideremus ; 
mirum  est,  et  animo  haud  aequo  ferendum,  tam 
diu  neglectum  fuisse,  videtur. 

Alius  caloris  usus  in  corpore  morbido  quem  nos 
considerare  oportet,  ad  morbos  igne  extirpandos 
pertinet ;  hoc  duobus  in  modis  olim,  vel  materiei 
illius  spongiosae  nomine  mox  ce ,  vel  cauterii  can¬ 
dentis  usu,  medici  perficere  solebant.  Moxa  diu 
in  honore,  cujus  hoc  munus,  fuit ;  parte  superficiei 
cutaneae  adusta,  inflammatio  evenit,  qua  sanguis 
a  partibus  internis  ad  superficiem  attractus  deri¬ 
vatur,  quaque  brevi  metastasis  fit.  In  morbis, 
quibus  singula  membra  afficiuntur,  efficax,  prae¬ 
sertim  articulorum  doloribus,  quamvis  nunc,  gra¬ 
vem  ob  cruciatum  ex  usu  orientem,  raro  adhibe¬ 
tur. 

Cauterium  candens  apud  majores  nostros  incly¬ 
tum  fuit ;  nunc  tamen,  quum  medica  adoleverit 
scientia,  minus  saepe  in  manibus  chirurgi  reper- 
tur ;  antiquitus  acerbas  post  amputationes  ad  san¬ 
guinem  reprimendum  potens  et  pene  unicum  fuit 
remedium ;  sed,  ligaturis  inventis,  hodie  modo 
non  penitus  rejicitur.  In  paucis  quidem,  ut  lin¬ 
guae  amputationibus,  adhuc  admovetur ;  at  ratio 
in  promptu,  quod  lingua  venis  et  sanguine  plu¬ 
rimo  repleta  ligari  non  potest.  Si  ulceri  maligno 
canceris  immedicabilis  aspectus  sumatur,  caute¬ 
rium  tunc,  ad  morbidam  partem  urendam,  quo 

superficies  gangraena  corrupta  rejicitur  sanaque 
relinquitur,  candens  fit  necessarium ;  hoc  fauste 
tentato,  granidationes  apparere  vulnusque  sanari 
incipiunt.  Polypis  antri,  ad  haemorrhagiam  re¬ 
primendam,  articulis  laesis  ad  fluida  absorbenda, 
et  maxillari  superiori,  quum  pars  instrumento 
trepan  dicto  prius  fuerit  remota,  ad  malum  peni¬ 
tus  extirpandum,  candens  admovere  oportet. — 
Morbi  saepe  fungosi  cauterio  egent,  sed  illius 
hcematodis  fungi  dirissimi  iterum  iterum  que  tu¬ 
mores  resecati,  hydrae  capitibus  immaniores,  cau¬ 
terio  etiam  candenti  cedere  nesciunt.  Carcino¬ 
matis  et  fistulae  quoque  et  gangraenae  Nosocomii 
foedae  diras  ad  vastationes  reprimendas  potens  so¬ 
lum  repertur. 

Casibus  interdum  ex  fortuitis,  tumores  aneu- 
rismatici  inflammationi  fiunt  obnoxii,  qua  gan¬ 
graena,  tumore  vastato,  arteriaeque  ore  obturato, 
quae  morbum  sanat,  oritur.  Quamobrem  quibus¬ 
dam,  gangraena  cauterio  facta  aneurismata  sanari 
posse,  medicis  in  animum  venit.  Sed  rei  ipsius 
natura  periculisque  expensis,  haud  sane  mirum, 
paucos  hanc  medendi  rationem  experiri  voluisse ; 
nam  si  arteriae  os  haud  penitus  clausum  esset,  hae - 
morrhagia  secunda,  quae  vitam  aegro  eriperet, 

certissime  fieret ;  at  quae  maxime  repugnat,  per¬ 
pauci  talia  passi  unquam  convalescere  inveniuntur. 

Grave  quidem  omnibusque  in  rebus  flebile  est 
cauterium  candens,  et  in  extremis  solum  tentan- 
dum  periculis.  Sed  ex  amaris  dulcia,  ex  moerore 
gaudium,  ex  tristibus  laetitia,  et  ex  remediis  duris 
sanitas  nasci  videtur. .  Igitur,  dum  chirurgi  il¬ 
lius  celeberrimi,  qui,  medicinam  periculosam  pri¬ 
usquam  faeere  potuisset,  flebat,  cum  fletibus  la- 
chrymisque,  lachrymas  fletusque  nostros,  miseros 
ob  casus  laborantium,  miscere  patiamur  libenter, 
salutem  quoque  sperare,  verbisque  divini  solari  fas 
sit  nobis  poetae, 

-  forsitan  et  hac  olim  meminisse  juvabit 
Durate ,  et  vosmet  rebus  servate  secundis.  Virg.  JE.  I.  203. 

Hactenus  de  calore  ut  remedio,  nunc  vero  ut 
nocente,  pauca  dicere  liceat.  Multis  febribus 
eruptionibusque  praecipue  variolis  calor  insigniter 
nocet ;  quamvis  haec  ipsissima  mala,  quibus,  mul¬ 
tis  cum  opprobriis  plebis,  calorem  vetare  medicus 
audet.  Qui  si  rem  serio  expenderent,  nihil  verius, 
et  nihil  quoque  hoc  planius,  quod  numerus  eorum, 
qui,  constitutione  integra  et  robusta  beati,  rebus  in 
talibus,  damnis  caloris  superfuerint,  multo  sit  mi- 

nor,  quam  eorum,  qui  bonis  refrigerantium  fruun- 
tur,  invenirent ;  nihil  tamen  dementiam  coercere 
potest ;  nam  aeger  in  conclavi  fornaceo  calore  inclu¬ 
sus,  multis  stragulis  gravatus,  potionibusque  calidis 
et  stimulantibus  repletus,  miserrimus  jacet ;  aura 
illi  tam  grata  tam  que  utilis  maxima  cum  cura  ex¬ 
cluditur,  aerque  densus  tam  perniciosus  maximo 
cum  studio  fovetur.  Tunc  indicia  graviora  appa¬ 
rent,  dum  amici  moerentes  causae  ignari  in  dies 
tabescere  carissimos  aspiciunt.  Haec  videns  me¬ 
dicus,  iterum  iterumque  frustra  incensus  stulti¬ 
tiae  accusat,  donec  tandem  monendo  fessus,  fenes¬ 
tris  fractis,  aeri  puro  aditum  praebet.  Similis 
olim  puerpuris  tractatio,  et  simile  saepe  fatum  fu¬ 
it  :  haud  dubium  est,  quin  calor  modicus  his  gra¬ 
tus  sit  et  salutaris,  multaque  ex  frigore  mala 
oriantur :  modicus  tamen  ab  nimio  multum  dis¬ 
tat  calore :  quum  igitur  incautos  summo  cum  stu¬ 
dio  monemus, — “  Nimio  a  frigore,  ne  laedat,  ca¬ 
vete  haud  minore  studio, — “  Nimio  a  calore 
sive  aeris,  sive  vestitus,  sive  potus,  sive  medica¬ 
mentorum  est  quoque  cavendum.” 

CAP.  II. 

DE  VI  CALORIS  IN  CORPUS  MORTUUM. 

Nunc  demum  ad  partem  nostri  incepti  alte¬ 
ram  venimus,  qua  de  vi  caloris  in  corpus  mortuum 
perpauca  disserere  in  animo  est. 

Viribus  vitae  fugatis,  nihil,  quod  calorem  ni¬ 
mium  repellat,  nihil,  quod  novum  gignat,  et  nihil, 
quo  justa  servetur  temperies,  relicti  habemus. 

Res  igitur  siccitate  et  humore  multum  affectae 
inveniuntur.  Si  humor  absit,  corpus  ardore  tos¬ 
tum,  fluidis  omnibus  dissipatis,  minus  est  ad  cor¬ 
ruptionem  proclive  ;  ut  cadavera  in  desertis  Afri¬ 
cae  arenosis  arida  inventa,  quibus  multa  saecula 
ante  vita  fuerit  erepta,  testantur.  Hoc  vero  so¬ 
lum,  quum  calor  ex  corpore  fluida  exusserit,  fieri 
possit ;  plerumque  enim,  qua  una  cum  calore  insit, 
putredinem  accelerat  humor.  Frigida  hac  in 
plaga  multo  diutius  quam  in  calidis  nova  manent 
cadavera;  raroque  nisi  diebus  post  mortem  vii, 
quum  rancidus  odor  sine  putredine  solum  existit, 

dum,  terris  in  calidis,  horis  post  mortem  xxiv 
humando  tempus  dare  necesse  est.  In  Britannia 
quoque  multo  diuturniora  hieme  quam  aestate ;  et 

hoc  in  scholis  medicinae, 

mu  A  ..jbiiocihiL  ..... 

corruptioneque  cita,  vix  f  er  aestatem  praelectionum 

curriculum  illustrari  potuisset,  planissime  exhi- 

.irhn  *  .  , 

betur. 

Calori  corpus  resolvendi  principia  in  ultivia , 
elementaque  separandi  diversa,  vel  coctione  vel 
adustione  potestas  est.  Si  fluidis  in  calidis,  flam¬ 
mis  subjectis,  ponatur,  brevi  coquitur ;  cujus  rei 
explicandi  causa,  corporis  partes  minus  tenaces, 
albumine  coigulato,  gelatinaque  dimissa,  minus 
ad  putredinem  proclives  fieri,  dicatur ;  cordi  hu¬ 
mano  satis  diu  aqua  ferventi  incocto,  fila  a  filis 
disjuncta  sunt,  totumque  minimas  in  partes  sepa¬ 
ratum,  quamvis  non  cocto  nihil  tale,  nisi  forte  in 
statu  putrido,  evenire  potuisset ;  hoc  modo  gela - 
tina ,  qua  musculorum  fibrae  antea  consolidatae, 
separata,  albumen  solum  manet. 

Si  ad  mortuum  ignis  admoveatur,  adustio  fit. 
Hic  actio  chemica  satis  est  in  aperto  ;  partes 
enim  oleosae  liquescunt,  citoque  dissipantur,  fibrae 
corrugantur,  elementaque  sola  permanent ;  quam¬ 
vis  et  interdum,  incisione  facta,  gelatina  liques- 

cens  evadit,  totumque  magnitudine  minuitur. 
Si  aliquid  solidum  calore  imbutum,  vel  ferreum, 
vel  carbonarium,  vel  ligneum  admoveatur  ;  acris 
spiritus  (anglice  gas)  est  dispersus,  dum  corpus 
ad  ultima  principia  exhibenda  festinet.  Nunc 
oocigenium  ascendit,  etiamque  hydrogenium  et 
carbonium  ;  nunc  nitrogenium  descendit,  et 
nunc,  dum  adhuc  nascentia,  ad  aquam,  ad  aci¬ 
dum  nitrosum ,  et  carbonicum  ad  ammoniam ,  ad 
hydrogenium  carburettum,  adque  cyanegium 
formandum  haec  omnia  vires  conjungunt.  Tunc 
odor  foedissimus,  quum  semina  corporis,  discordia 
orta,  trepida  diffugiunt,  alia  terram  umbrasque 
petunt,  aliaque  magnum  per  inane  aetherias  ad 
domus  viam  capessunt. 

Corpore  diu  vita  derelicto,  putredine  inducta, 
membrisque  dirutis,  foedae  minus  facile  reliquiae 
igne  afficiuntur.  Quanto  enim  haec  propius  pul¬ 
verem  et  cineres,  quibus  principio  corpus  forma¬ 
tum,  revertunt,  tanto  magis  magisque  similes  in 
pulverem  et  cinerem  caloris  effectibus  effectus  os¬ 
tendunt. 

Haec  pauca  de  vi  caloris  in  corpus  humanum 
intelligentium  judicio,  debita  observantia  adhibita, 

permittere  velimus, — “  levia  quidem ,  et  parvi 
forte  si  per  se  spectentur  momenti sed  hanc 
unam  petere  virtutem,  quod  nos  vestigia  aliena 
simus  non  secuti,  nobis  fortasse  liceat; — nam, 
saltem  ut  nobis  videtur,  thematum  scriptoribus 
conamen  hoc  nostrum  nunquam  fuit  ante  Latine 
tentatum. 


einis. 

